(121) 
Si vous ne m’aidiés, Dame, mis ière en tel estrèche 
Dont jamais n’isterai, se vos sens ne m’adrèche : 
Mais vous estes li voie ki savés adrechier 
Ciaus ki à droit se veulent de leur maus estrachier, 
Dame, je suis kéus, aidiesme à redrechier, 
Je me veul acorder, aidiesme à rapayer, 
Dame, vous estes cele ki les plourans apaie, 
Je me veul acorder , pour Dieu tailliés ma paie. 
Mais peu ai repentance, c’est chou ki plus m’esmaie, 
Et se jou en ai point , ne sai-je s’ele est vraie. 
Dame, trop ai estet de grant desmesurance ; 
De mon très dolant cors où ainc n’eut atemprance 
Sos de cuer, sos de bouche, outragens delle pance; 
Dame, proyés vo fil k’il me doinst repentance. 
Repentance we doinst, por coi plour mes péchiés, 
Dont mes cors et mes cuers est tres tous dépéchiés, 
Très douche Mère Diu, ki les cuers adouchies, 
Arousème le mien, car il est tous séchies. 
Vous estes li solaus ki le mont enlumine, 
Vous estes le chemins, où on se rachemine. 
Si vous ne m’aidiés, Dame, ançois que je tiermine, 
Bien puet dire : As las! kéus est en le mine! 
En le mine est li ame, por ma char si minée, 
C’aussi gist empéchié con sus (suie) en cheminée, 
Mais se por vous n’est, Dame, à droit chemin menéc, 
Bien puet dire : As las! en infer ert minée. 
Dame , tant ai couru que ne sai retourner, 
Li doleurs de cest monde m’a fait si bestourner 
Que je ne sai mon cuer à nul bien retourner. 
Très douce Mère Dieu veulliesme à chou clamer, 
Que jou sache vo fil et vous de cuer amer. 
Dame, se je vous aim, dont ai-je bien amé, 
Car dont amerai-jou le douch vrégié ramé 
Que Dius a de tous biens et de tous sens clamé; 
Dame, escaufés mon cuer, car trop lai enrimé. 
Voirement i-a-il rimée de froidure, 
De péchiés engielés, de venin et d’ordure, 
Car tout a fait mes cors de honte et de laidure 
Que c’est fine mervelle que Jhucris l’endure. 
Et puis que Dius l’a tant soufliert et enduré 
Que j'ai en mes péchiés si longement duré, 
